
Școala Gimnazială „Antonie Mureșianu”, Comuna Bîra
Str . Înv. Antonie Mureșianu, nr.38, 
Telefon /Fax:0233/765527; E-mail:sambira@yahoo.com
	
Nr. 1582/08.09.2026
ANUNŢ ORGANIZARE CONCURS  
PENTRU OCUPAREA POSTULUI TEMPORAR VACANT DE 
SECRETAR 
PERIOADĂ DETERMINATĂ- 1 NORMĂ

Școala Gimnazială ,,Antonie Mureșianu” Comuna Bîra, cu sediul în comuna Bîra, str. Antonie Mureșianu, nr. 38, jud. Neamț, organizează concurs pentru ocuparea unei funcții contractuale temporar vacante în conformitate cu prevederile H.G. nr. 1336/ 28.10.2022, respectând prevederile Ordonanței de Urgență nr. 156/2024, prevederile Notificării nr.44990/1999 și art. 42 alin (1) din O.U.G. NR. 114/2018, după cum urmează:

DENUMIREA POSTULUI: SECRETAR 
NUMĂRUL POSTURILOR: 1 post temporar vacant
NIVELUL POSTULUI: funcție de execuție
COMPARTIMENT/STRUCTURĂ: SECRETARIAT/PERSONAL AUXILIAR
DURATA TIMPULUI DE LUCRU: 8 ore pe zi; 40 de ore pe săptămână
PERIOADA:  determinată

1. CONDIȚII DE PARTICIPARE LA CONCURS:

Condiţiile generale de participare sunt cele prevăzute de art. 15 la H.G. nr. 1336/ 28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, după cum urmează:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului sunt:
· Studii:: SUPERIOARE
· Vechimea în domeniu constituie un avantaj; 
· Cunoștințe de utilizare și operare PC: Windows, Microsoft Oficce Word, Excel, Internet Explorer, Acces;
· Cunoștințe de utilizare a softurilor specifice activității din învățământ: EDUSAL, REGES ONLINE, SIIIR;
· Abilități de muncă în echipă ;
·  Disponibilitate pentru îndeplinirea unor sarcini trasate de către conducerea unității școlare prin fișa postului;
· Aptitudini de comunicare;
· Cunoașterea temeinică a legislației în cadrul compartimentului secretariat la nivelul unității de învățământ.

2. DOCUMENTE  NECESARE ÎNTOCMIRII DOSARULUI DE CONCURS :

Pentru înscrierea la concurs candidații vor depune un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală - Conform Ordinului nr.55/3335/2026 înscrierea la concurs se face în baza certificatului medical emis de medicul specialist de medicina muncii - art. 1 (1)-(2) ;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european( CV-ul trebuie să conțină obligatoriu adresa de e-mail și numărul de telefon);

!!! Copiile de pe actele prevăzute  la punctele b, c, d, e, de mai sus se prezintă însoţite de documentele originale, care se certifică pentru conformitatea cu originalul de către secretariatul comisiei de concurs.
Dosarul trebuie să cuprindă toate documentele, în ordinea enumerată mai sus, iar filele trebuie numerotate. Numărul de file va fi consemnat în opis. 
Opisul dosarului în 2 exemplare, un exemplar se restituie candidatului cu înregistrarea înscrierii la concurs.
Dosarele de înscriere se depun în format fizic la sediul Școlii Gimnaziale ,,Antonie Mureșianu” Comuna Bîra,  compartimentul Secretariat,  luni-vineri în intervalul orar 09:00-13:00.
Date de contact:  telefon: 0233765527, e-mail: sambira@yahoo.com, 
TERMEN LIMITĂ DE DEPUNERE A DOSARELOR: 17 SEPTEMBRIE 2026, ORA 13:00.

3. PROCEDURA DE SELECȚIE

· Verificarea și validarea dosarelor de înscriere- se notează cu admis/respins;
· Proba scrisă- maxim 100 de puncte;
· Interviu- maxim 100 de puncte;

Comisia de concurs va selecta dosarele depuse pe baza îndeplinirii condițiilor de participare. Doar candidații declarați admiși în urma acestei selecții pot participa la proba scrisă.
            
NOTĂ: Punctajul minim de promovare a fiecărei probe este de 50 puncte din 100 de puncte. Candidații care nu au obținut minim 50 de puncte la o probă de concurs nu pot participa la următoarea probă.  

Punctajul final se calculează ca media aritmetică a punctajelor obținute la proba scrisă şi interviu. 

Se consideră admis la concursul pentru ocuparea unui post contractual temporar vacant, candidatul care a obținut cel mai mare punctaj dintre candidații care au concurat pentru acelaşi post, cu condiţia ca acesta să fi obținut punctajul minim necesar. 
În caz de egalitate medie finală ( probă scrisă+ interviu), va fi declarat admis candidatul care are vechime mai multă în domeniu. 

Candidații pot contesta numai punctajul la lucrarea proprie.

BIBLIOGRAFIA

1. Legea învățământului preuniversitar nr. 198/04.07.2023 cu modificările și completările ulterioare;
2. ROFUIP nr. 5726/06.08.2024 cu modificările și completările ulterioare;
3. Statutului elevului- OME nr. 5707/01.08.2024;
4. Legea 53/2003 Codul Muncii republicat, cu modificările şi completările ulterioare;
5. Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
6. Manual de utilizare EDUSAL, SIIIR, REGES;
7. HG nr. 295/2025 privind Registrul general de evidenţă al salariaţilor
8. Contract Colectiv De Muncă Unic nr. 1.104 din 9 iulie 2025 la Nivel de Sector de Negociere Colectivă Învăţământ Preuniversitar, înregistrat la M.M.F.T.S.S. - U.P.D.S.P. S.
9. OME nr. 4.634/ 10.06.2024 pentru aprobarea Regulamentului privind regimul actelor de studii și al documentelor școlare gestionate de unitățile de învățământ preuniversitar cu modificările şi completările ulterioare;
10. HG nr. 732/2025 pentru aprobarea Metodologiei-cadru de acordare a burselor și cuantumul acestora,
11. Legea 16/1996 Legea Arhivelor Naţionale, republicată
12. Ordinul 7930/2024 pentru aprobarea Normelor metodologice privind efectuarea concediului de odihnă al personalului didactic, de conducere, de îndrumare și control și al personalului de cercetare din învățământul de stat;


 TEMATICA
1. Contractul individual de muncă; 
2. Actele de studii şi documentele şcolare în învăţământul preuniversitar; 
3. Organizarea şi funcţionarea sistemului național de învăţământ preuniversitar;
4. Încadrarea personalului din învățământul preuniversitar; 
5. Particularități ale salarizării din învățământul preuniversitar; 
6. Acordarea burselor școlare;
7. Cunoştinţe de legislaţie privind emiterea şi evidența deciziilor, a adreselor oficiale si a adeverințelor; 
8. Arhivarea și circuitul documentelor; 
9. Cunoștințe de operare pe calculator (Word, Excel, etc)
10. Cunoştinţe de utilizare a softului specific activităţii în școli (EDUSAL, REVISAL, SIIIR)

CALENDARUL DE DESFASURARE A CONCURSULUI CE VA FI ORGANIZAT LA SEDIUL ȘCOLII GIMNAZIALE ,,ANTONIE MUREȘIANU” COMUNA BÎRA:

	Nr. crt.
	Activităţi
	Data
	Ora/Interval orar
	Observații

	1.
	Publicarea anuntului 
	10.09.2026
	-
	https://scoala-antoniemuresianu.ro/
La avizierul unității de învățământ

	2.
	Depunerea dosarelor de înscriere
	11.09-17.09.2026
	L-V
09:00-13:00
	La secretariatul Școlii Gimnaziale ,,Antonie Mureșianu” Comuna Bîra

	3.
	Verificarea și validarea dosarelor
	18.09.2026 
	-
	-

	4.
	Afişarea rezultatelor selecţiei dosarelor
	   18.09.2026
	ora 13.00
	https://scoala-antoniemuresianu.ro/
La avizierul unității de învăţământ

	5.
	Depunerea contestațiilor privind rezultatele selecției  dosarelor
	21.09.2026
	Până la ora 13.00
	La sediul unității de învățământ

	6.
	Afişarea rezultatului soluţionării contestaţiilor
	21.09.2026
	ora 16.00
	https://scoala-antoniemuresianu.ro/
La avizierul unității de învăţământ

	7.
	Susţinerea probei scrise
	24.09.2026
	ora 10.00
	La sediul Școlii Gimnaziale ,,Antonie Mureșianu” Comuna Bîra

	8.
	Afișarea rezultatului probei scrise
	24.09.2026
	 ora 15.00
	https://scoala-antoniemuresianu.ro/
La avizierul unității de învăţământ

	9.
	Depunerea contestaţiilor privind rezultatele probei scrise 
	25.09.2026 
	08.00- 15.00
	La sediul Școlii Gimnaziale ,,Antonie Mureșianu” Comuna Bîra

	10.
	Afişarea rezultatului soluţionării contestaţiilor
	28.09.2026 
	ora 12.00
	https://scoala-antoniemuresianu.ro/
La avizierul unității de învăţământ

	11.
	Susţinerea interviului
	29.09.2026 
	ora 10.00
	La sediul Școlii Gimnaziale ,,Antonie Mureșianu” Comuna Bîra

	12.
	Comunicarea rezultatelor după susţinerea interviului
	29.09.2026 
	ora 15.00
	https://scoala-antoniemuresianu.ro/
La avizierul unității de învăţământ

	13.
	Depunerea contestaţiilor privind rezultatul interviului
	30.09.2026
	08.00- 12.00
	La sediul Școlii Gimnaziale ,,Antonie Mureșianu” Comuna Bîra

	14.
	Afişarea rezultatului soluţionării contestaţiilor
	30.09.2026 
	ora 15.00
	https://scoala-antoniemuresianu.ro/
La avizierul unității de învăţământ

	15.
	Afişarea rezultatului final al concursului
	30.09.2026
	Până în ora 16.00
	https://scoala-antoniemuresianu.ro/
La avizierul unității de învăţământ





Director,
Prof. Simon Loredana-Cătălina

FIŞA POSTULUI 
SECRETAR

În temeiul Legii învățământului preuniversitar nr. 198/2023, cu modificările și completările ulterioare, Ordinului nr. 5726/2024 privind aprobarea Regulamentului-cadru de organizare şi funcţionare a unităţilor de învăţământ preuniversitar, cu modificările și completările ulterioare, Legii nr. 53/2003 privind Codul Muncii, cu modificările și completările ulterioare, Ordinului nr. 600 / 2018 al Secretarului General al Guvernului pentru aprobarea Codului controlului intern/managerial al entităților publice, Hotărârii nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Ordinului nr. 6143/2011 privind aprobarea Metodologiei de evaluare anuală a activităţii personalului didactic şi didactic auxiliar, cu modificările și completările ulterioare, în temeiul contractului individual de muncă încheiat şi înregistrat sub nr.___/_____ în Registrul general de evidenţă a salariaţilor, se încheie astăzi, ___________, prezenta fișă a postului:

A. INFORMAŢII GENERALE PRIVIND POSTUL:
1. Nivelul postului: funcție de execuție
2. Denumirea postului: SECRETAR
3. Decizia de numire: 
4. Încadrarea:
5. Gradul/Treapta profesional/profesională: 
4. Scopul principal al postului: SECRETAR

B. CONDIŢII SPECIFICE PENTRU OCUPAREA POSTULUI:
1. Studii de specialitate: SUPERIOARE;
2. Vechime:-
3. Perfecţionări (specializări): Legislație, management, informatică.
4. Cunoştinţe:
- Cunoștințe de legislaţie;
- Proceduri de specialitate;
- Utilizare programe IT de secretariat;
- Cunoștințe operare MS Office (Excel, Word, etc.)
5. Abilităţi, calităţi şi aptitudini necesare:
- Gândire analitică și sintetică;
- Aptitudini de calcul;
- Aptitudini de comunicare;
- Planificare și organizare a operaţiilor şi activităţilor;
- Acordare și transmitere de informaţii. 
[bookmark: _Hlk219385094]Relaţii profesionale:
- ierarhice de subordonare: director; 
- de colaborare: cu personalul didactic, didactic auxiliar, personalul unității de învăţământ;
- de reprezentare a unității școlare.

C. ATRIBUŢIILE POSTULUI:
Domnul / Doamna   ___________________,  posesor/posesoare al/a Contractului Individual de Muncă încheiat şi înregistrat sub nr.___/_____ în Registrul general de evidenţă a salariaţilor, mă oblig să respect următoarele atribuții, sarcinile de serviciu obligatorii reprezentând __ ore/săptămână, corespunzătoare unei părţi din salariul de bază, stabilite la data de _______________.

I. ATRIBUŢII SPECIFICE POSTULUI

1. PROIECTAREA ACTIVITĂŢILOR
1.1. Respectarea planurilor manageriale ale unității
1.2. Implicarea în proiectarea activității unității, la nivelul compartimentului
- Secretariatul funcționează în program de lucru cu elevii, părinții sau reprezentanții legali sau alte persoane interesate din afara unității, aprobat de director, în baza hotărârii consiliului de administrație.
1.3. Realizarea  planificării calendaristice  a compartimentului
- Întocmeşte activitatea compartimentului secretariat vizând toate situaţiile și statisticile care trebuie predate;
- Gestionează riscurile pentru activitatea de secretariat;
1.4. Cunoaşterea și aplicarea legislaţiei în vigoare
- Se îngrijeşte de procurarea şi păstrarea documentelor privind legislaţia şcolară (legi, ordine, decrete, instrucţiuni, metodologii).
1.5. Folosirea tehnologiei informatice în proiectare
- Utilizează produsele software din dotarea unităţii;
- Întocmeşte diverse situaţii necesare procesului instructiv educativ şi activităţilor de secretariat.
2. REALIZAREA ACTIVITĂŢILOR
2.1. Organizarea documentelor oficiale
-	Transmiterea informaţiilor la nivelul unităţii de învăţământ;
-	Întocmirea, actualizarea şi gestionarea bazelor de date;
-	Întocmirea şi transmiterea situaţiilor statistice şi a celorlalte categorii de documente solicitate de către autorităţi, precum şi a corespondenţei unităţii;
-	Înscrierea copiilor/beneficiarilor primari pe baza dosarelor personale, păstrarea, organizarea şi actualizarea permanentă a evidenţei acestora şi rezolvarea problemelor privind mişcarea beneficiarilor primari, în baza hotărârilor consiliului de administraţie;
-	Rezolvarea problemelor specifice pregătirii şi desfăşurării examenelor şi evaluărilor naţionale, ale concursurilor de ocupare a posturilor vacante, conform atribuţiilor prevăzute de legislaţia în vigoare sau de fişa postului;
-	Completarea, verificarea, păstrarea în condiţii de securitate şi arhivarea documentelor referitoare la situaţia şcolară a beneficiarilor primari şi a statelor de funcţii;
-	Primirea, întocmirea, anularea, eliberarea, arhivarea şi casarea actelor de studii şi a documentelor școlare, în conformitate cu prevederile regulamentului privind regimul actelor de studii şi al documentelor şcolare gestionate de unitățile de învăţământul preuniversitar, aprobat prin ordin al ministrului educaţiei;
-	Selecţia, evidenţa şi depunerea documentelor la Arhivele Naţionale, după expirarea termenelor de păstrare, stabilite prin „Indicatorul termenelor de păstrare”, aprobat prin ordin al ministrului educaţiei;
-	Păstrarea şi aplicarea sigiliului unităţii pe documentele avizate şi semnate de persoanele competente, în situaţia existenţei deciziei directorului în acest sens;
-	Întocmirea şi/sau verificarea, respectiv avizarea documentelor/documentaţiilor, potrivit legislaţiei în vigoare sau fişei postului;
-Utilizează și operează aplicația EDUSAL, în conformitate cu legislația în vigoare, instrucțiunile Ministerului Educației și Cercetării și procedurile interne ale unității.

-Introduce, verifică și actualizează în aplicația EDUSAL datele de personal (funcții, norme, vechime, gradații, sporuri, indemnizații, suspendări, încetări ale raporturilor de muncă), pe baza documentelor aprobate și semnate de conducerea unității.
-Asigură corelarea datelor introduse în EDUSAL cu documentele de personal (decizii, contracte individuale de muncă, acte adiționale) și cu statul de funcții aprobat.
-Colaborează cu administratorul financiar-contabil în vederea verificării concordanței dintre datele de personal din EDUSAL și statele de plată.
-Răspunde de corectitudinea, completitudinea și actualizarea la termen a datelor operate în aplicația EDUSAL.
-Respectă prevederile legale privind confidențialitatea și protecția datelor cu caracter personal, în utilizarea aplicației EDUSAL.
-Întocmește și transmite, la solicitarea conducerii unității sau a Inspectoratului Școlar, rapoarte și situații generate din aplicația EDUSAL.
-Semnalează conducerii unității și Inspectoratului Școlar erorile, disfuncționalitățile sau neconcordanțele constatate în aplicația EDUSAL și participă la remedierea acestora.
-Asigură arhivarea documentelor care stau la baza operării datelor în EDUSAL, în conformitate cu legislația arhivistică și procedurile interne.
-Participă la instruirile organizate de Inspectoratul Școlar sau de alte instituții abilitate privind utilizarea aplicației EDUSAL.
-	Întocmirea, actualizarea şi gestionarea dosarelor de personal ale angajaţilor unităţii de învăţământ;
-	Gestionarea corespondenţei unităţii de învăţământ; înregistrarea tuturor sesizărilor, petițiilor sau memoriilor primite de la elevi, părinți/reprezentanți legali, alte persoane;
-	Întocmirea şi actualizarea procedurilor activităţilor desfăşurate la nivelul compartimentului, în conformitate cu legislaţia în vigoare;
-	Orice alte atribuţii specifice compartimentului, rezultând din legislaţia în vigoare, contractul colectiv de muncă aplicabil, regulamentul de organizare şi funcţionare al unităţii, regulamentul de ordine interioară, hotărârile consiliului de administraţie şi deciziile directorului, stabilite în sarcina sa.
2.2. Asigură ordonarea și arhivarea documentelor unității
- Arhivarea documentelor;
- Inventarierea documentelor, păstrarea și depunerea documentelor şcolare la Arhivele Naţionale după expirarea termenelor de păstrare, în conformitate cu prevederile Legii Arhivelor Naţionale nr. 16/1996 cu cu modificările și completările ulterioare.
2.3. Gestionarea  documentelor  pentru resursa  umană  a unității (cadre didactice, personal didactic auxiliar, personal administrativ). Înregistrarea și prelucrarea informatică periodică a datelor în programele de salarizare și REGES-ONLINE
- Actualizarea dosarelor personale ale angajaților;
- Evidenţa personalului didactic şi administrativ;
- Răspunderea asupra exactităţii datelor înscrise în programul de salarizare și REGES-ONLINE;
- Evidenţa privind toate modificările  salarizării, treptele, gradaţiile, gradele, pe baza deciziilor  emise de directorul unității de învăţământ;
- Pune la dispoziția personalului condicile de prezență, fiind responsabil cu siguranța acestora.
- Întocmește pontajul lunar pentru personalul unității de învățământ, pe baza documentelor justificative (condici de prezență, foi colective de prezență, decizii, cereri aprobate), în vederea verificării și aprobării de către director
.- Întocmirea documentelor de personal pentru angajații unității, la solicitarea acestora aprobată de director și în termenul stabilit o dată cu aprobarea.
- Întocmirea dosarelor de pensionare;
- Înscrie, în fişele de încadrare anuale ale unităţii şcolare, gradul didactic, datele privind vechimea, salariul și statutul de încadrare (titular, suplinitor, detaşat).
2.4. Întocmirea şi actualizarea documentelor de studii ale elevilor.
- Procură, completează, eliberează şi ţine evidenţa actelor de studii;
- Completează fişele matricole, cataloagele de corigenţă şi se ocupă de arhivarea documentelor şcolare;
- Completează situaţiile statistice ale elevilor şi claselor la începutul anul şcolar şi la sfârşitul anului școlar pe baza datelor înregistrate în procesul verbal al consiliului profesoral;
- Actualizează permanent registrul de evidenţă şi înscriere a elevilor;
- Completează actele de studii ale absolvenţilor 
- Întocmește dosarele pentru elevii înscrişi la evaluarea naţională şi le pune la dispoziţia comisiei, după ce au fost verificate și aprobate de directorul unităţii şcolare;
- Răspunde de gestionarea actelor de studii și a documentelor școlare în conformitate cu prevederile regulamentului privind regimul actelor de studii și al documentelor școlare gestionate de unitatea de învățământ ;
2.5. Alcătuirea de proceduri.
- Elaborează proceduri operaţionale pentru compartimentul secretariat;
- Ține evidenţa procedurilor operaționale;
- Aplică și respectă procedurile operaționale aprobate pentru activitățile de secretariat;
- Identifică riscurile specifice activităților de secretariat și le comunică responsabilului SCIM;
- Respectă circuitul documentelor și separarea atribuțiilor stabilite prin proceduri;
- Asigură circuitul documentelor și respectarea termenelor legale;
- Participă la activitățile de autoevaluare SCIM și la misiuni de audit;
- Pune la dispoziția auditorilor documentele și informațiile solicitate, în limitele atribuțiilor;
- Contribuie la îmbunătățirea continuă a activității compartimentului.
3. COMUNICARE ȘI RELAŢIONARE
3.1. Asigurarea fluxului informaţional al compartimentului
[bookmark: _Hlk152679748]- Afişează la avizierul unităţii de învăţământ toate modificările legislative apărute și metodologiile aplicării Legii învățământului.  
3.2. Raportarea periodică pentru conducerea unității
- Raportează periodic conducerii unităţii de învăţământ toate modificările legislative apărute și metodologiile aplicării Legii învățământului.  
3.3. Asigurarea transparenţei deciziilor din compartiment
- Toate situaţiile și statisticile solicitate compartimentului secretariat sunt vizate și aprobate de către conducătorul unității.
3.4. Evidența, gestionarea și arhivarea documentelor
- Păstrează securitatea documentelor de secretariat, a diplomelor, certificatelor completate sau necompletate, registrelor matricole.
- Răspunde de securitatea cataloagelor și verifică, la sfârșitul orelor de curs, împreună cu profesorul de serviciu, existența tuturor cataloagelor;
- Sigiliul unităţii şcolare este păstrat în condiţii de securitate.
3.5. Asigurarea interfeței privind comunicarea cu beneficiarii direcți și indirecți
- Managementul activităților de secretariat. 
4. MANAGEMENTUL CARIEREI ȘI DEZVOLTARE PERSONALĂ
4.1.Identificarea nevoilor proprii de dezvoltare.
 4.2.Participarea la activităţi de formare profesională şi dezvoltare în carieră. 
4.3.Participarea permanentă la instruirile organizate de inspectoratul școlar.
5. CONTRIBUŢIA LA DEZVOLTAREA INSTITUŢIONALĂ ŞI PROMOVAREA IMAGINII UNITĂȚII
5.1. Planificarea activităţii compartimentului prin prisma dezvoltării instituţionale şi promovarea imaginii unității.
- Se preocupă permanent de perfecţionarea și îmbunătăţirea pregătirii profesionale, în vederea aplicării corecte și complete a reformei învăţământului și a promovării imaginii unității.
5.2. Asigurarea permanentă a legăturii cu reprezentanţii comunităţii locale privind activitatea compartimentului.
- Asigură legătura cu comunitatea locală în vederea unei bune relaţionări a unității cu aceasta.
5.3. Îndeplinirea altor atribuţii dispuse de şeful ierarhic superior și/sau directorul care pot rezulta din necesitatea derulării în bune condiţii a atribuţiilor aflate în sfera sa de responsabilitate.
- În funcţie de nevoile specifice ale unităţii de învățământ, salariatul se obligă să îndeplinească și alte sarcini repartizate de angajator, în condiţiile legii.
5.4. Respectarea normelor, RI, procedurilor de sănătate şi securitate a muncii și de PSI și ISU pentru toate tipurile de activități desfășurate în cadrul unității de învățământ.
[bookmark: _Hlk219369804]- Se documentează, participă la instruiri și respectă normele de securitate și sănătate în muncă și nu are accidente de muncă.
- Respectă prevederile Legii nr. 319/2006 privind securitatea și sănătatea în muncă.
II. ALTE ATRIBUŢII
În funcţie de nevoile specifice ale unității de învăţământ, salariatul este obligat să îndeplineasca şi alte sarcini repartizate de angajator, precum şi să respecte normele, procedurile de sănătate şi securitate a muncii, de PSI şi ISU, în condiţiile legii.
A. SĂNĂTATE ȘI SECURITATE ÎN MUNCĂ
 Respectă prevederile Legii nr. 319/2006 privind securitatea și sănătatea în muncă.
B. PROTECȚIA DATELOR CU CARACTER PERSONAL (GDPR)
-Respectă confidențialitatea datelor cu caracter personal.
-Prelucrează datele elevilor și personalului numai în scopuri legale.
-Aplică măsuri de securitate pentru documente și baze de date.
C. CONDUITA PROFESIONALĂ:
1. Manifestarea atitudinii morale și civice (limbaj, ținută, respect, comportament).
1. Utilizarea unui limbaj civilizat, politicos în totalitatea relațiilor interumane, eliminarea limbajului vulgar, a calomniei și denigrării altora;
2. Prezentarea la serviciu într-o ţinută decentă;  
3. Respectarea şefilor, a colegilor, a subalternilor, a persoanelor din afara unității, a elevilor;
4. Comportamentul la locul de muncă să fie unul civilizat punând pe primul loc relațiile interumane, armonia grupului, munca în echipa și randamentul muncii.
2. Respectarea și promovarea deontologiei profesionale.
1. Profesionalismul, stăpânirea domeniului în care desfăşoară activitate;
2. Munca tenace, eforturi susținute, perseverenta și implicare directă în activitățile pe le are în atribuţiile de serviciu;
3. Manifestarea spiritului de echipă (acțiunea gândită și înfăptuită în comun, coeziunea și întrajutorarea colegilor în realizarea activităţii);
4. Asumarea responsabilității personale în soluţionarea sarcinilor ce revin.
Răspunderea disciplinară: 
Neîndeplinirea sarcinilor de serviciu sau îndeplinirea lor în mod necorespunzător atrage după sine scăderea corespunzătoare a calificativului și / sau sancționarea disciplinară, conform prevederilor legii. 

E. ÎNTOCMIT DE:
1. Numele şi prenumele:
2. Funcţia de conducere:
3. Semnătura . . . . . . . . . .
4. Data întocmirii . . . . . . . . . .

F. LUAT LA CUNOŞTINŢĂ DE CĂTRE OCUPANTUL POSTULUI:
1. Numele şi prenumele:
2. Semnătura . . . . . . . . . .
3. Data . . . . . . . . . .

G. CONTRASEMNEAZĂ:
1. Numele şi prenumele:
2. Funcţia:
3. Semnătura . . . . . . . . . .
4. Data . . . . . . . . . .

Prezenta fişă a fost întocmită în 2 (două) exemplare, unul rămânând în documentele unității, iar al doilea exemplar fiind înmânat angajatului.

